РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ГРАД НОВИ САД

СЛУЖБА ЗА ЗАЈЕДНИЧКЕ ПОСЛОВЕ

Жарка Зрењанина 2, Нови Сад

**Комисија за јавну набавку –**

**услуга – сервисирања и одржавања фотокопир апарата**

Број: XIX-404-3/17-17

Шифра: ОПОФА-1/2017

Дана: 06. марта 2017. године

НОВИ САД

 На основу члана 61. став 1. Закона о јавним набавкама ("Службени гласник РС", бр. 124/12, 14/15 и 68/15), Комисија за јавну набавку услуге – сервисирања и одржавања фотокопир апарата (шифра: ОПОФА-1/2017) је дана 06. марта 2017. године, сачинила

**ИЗМЕНЕ И ДОПУНЕ II КОНКУРСНЕ ДОКУМЕНТАЦИЈЕ**

**ЗА ЈАВНУ НАБАВКУ УСЛУГА – СЕРВИСИРАЊА И ОДРЖАВАЊА**

**ФОТОКОПИР АПАРАТА**

**-ОТВОРЕНИ ПОСТУПАК**

**(шифра: ОРОФА-1/2017)**

**Тачка 1.**

 У Конкурсној документацији за јавну набавку услугa – сервисирања и одржавања фотокопир апарата - отворени поступак (шифра: ОПОФА-1/2017), Тачка „**4.2. ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ДОДАТНИХ УСЛОВА**“, мења се и гласи:

**„4.2. ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ДОДАТНИХ УСЛОВА**

 Поред обавезних услова, понуђач мора испуњавати **и додатне услове** за учешће у поступку јавне набавке из члана 76. Закона о јавним набавкама. Понуђач у поступку јавне набавке мора доказати:

1. **да испуњава услов техничког капацитета:**

 **а)** да понуђач располаже пословним простором;

***Доказ за правна лица, предузетнике и физичка лица***

**а) Изјава о техничком капацитету,** у слободној форми, дата под пуном материјалном и кривичном одговорношћу,која садржи податке о локацији и квадратури пословног простора, као и **доказ из кога се може утврдити право располагања понуђача над предметним простором.** Доказ може бити одговарајући доказ о власништву, уговор о закупу или други уговор којим се доказује право располагања.

**б)** да понуђач располаже најмање два моторна возила.

***Доказ за правна лица, предузетнике и физичка лица***

**Копијe важећих саобраћајних дозвола** које гласе на понуђача **и копије полиса осигурања** или **изводи са читача** саобраћајних дозвола **и копије полиса осигурања** или **уговори о коришћењу/лизингу/закупу** којима се доказује право коришћења возила **са копијама саобраћајних дозвола,** односно **изводима са читача саобраћајних дозвола и копијама полиса осигурања.**

1. **да испуњава услов пословног капацитета:**

a) у претходне две пословне године (2015. и 2016. година) извршио услуге које су предмет набавке најмање у вредности 5.000.000,00 динара без ПДВ-а.

***Доказ за правна лица, предузетнике и физичка лица***

 **Референтна листа – листа закључених и реализованих уговора у траженом периоду чији су предмет сродне услуге које се траже, потписана и оверена од стране понуђача и документоване одговарајућим потврдама о референцама, на обрасцу из конкурсне документације, уредно овереним и потписаним од стране референтног наручиоца.**

 Референтни наручиоци не могу бити физичка лица. Референтни наручиоци не могу бити лица која су са понуђачем, понуђaчем из групе понуђача или подизвођачем повезани у смислу власничке структуре или структуре управљања.

**3) да испуњава услов кадровског капацитета**

- да понуђач на дан подношења понуде има у радном односу или ангажованих ван радног односа (уговор о делу, уговор о привременим и повременим пословима,...) најмање 3 запослена сервисера, који раде на пословима који су у вези са предметом јавне набавке

***Доказ за правна лица, предузетнике и физичка лица***

Уговор о раду, уговор о делу, уговор о привременим и повременим пословима, или одговарајући М образац пријаве на обавезно социјално осигурање запослених, за тражене запослене.

***Напомена:*** *Додатне услове понуђачи из групе понуђача испуњавају заједно.*

*Подизвођач не мора да испуњава додатне услове за учешће у поступку јавне набавке.*

**Тачка 2.**

 У свему осталом, Конкурсна документација за јавну набавку услуга – сервисирања и одржавања фотокопир апарата - отворени поступак (шифра: ОПОФА-1/2017), остаје непромењена.

**Тачка 3.**

Ове измене и допуне II Конкурсне документације ступају на снагу даном доношења, а Наручилац је дужан да исте без одлагања објави на Порталу јавних набавки и на својој интернет страници, у складу са одредбом члана 63. став 1. Закона о јавним набавкама.

**КОМИСИЈА ЗА ЈАВНУ НАБАВКУ**